|  |  |
| --- | --- |
| Obseg prvega pregleda | |
| *Kurilna naprava*  Preveriti:  ─ tehnične lastnosti male kurilne naprave,  ─ dokumentacijo o mali kurilni napravi in morebitnih pomožnih napravah,  ─ ali je prostor za namestitev male kurilne naprave skladen s tehničnimi predpisi,  ─ ali je mala kurilna naprava nameščena skladno z njenimi tehničnimi lastnostmi, projektno in tehnično dokumentacijo ter navodili proizvajalca,  ─ ali je namestitev male kurilne naprave skladna s predpisi,  ─ ali nova mala kurilna naprava kot proizvod izpolnjuje predpise,  ─ ali je oskrba z zgorevalnim zrakom skladna s projektno in tehnično dokumentacijo, navodili proizvajalca ter predpisi,  ─ ali so tlačni pogoji v prostoru namestitve male kurilne naprave, odvisne od zraka v prostoru, ustrezni in izpolnjujejo tehnične pogoje in predpise,  ─ ali je za malo kurilno napravo, odvisno od zraka v prostoru, kadar je to dopustno, prezračevanje tako urejeno, da ne more priti do nevarnosti za zdravje in življenje stanovalcev,  ─ ustreznost spoja med malo kurilno napravo in povezovalnim dimovodom,  ─ ali je več malih kurilnih naprav dopustno in ustrezno priključenih na isto dimovodno tuljavo,  ─ ali so z namestitvijo zagotovljeni uporaba, čiščenje vseh delov male kurilne naprave in opravljanje dimnikarskih storitev, kot opredeljujejo tudi navodila proizvajalca male kurilne naprave,  ─ ali je mala kurilna naprava glede na tehnične lastnosti združljiva z dimovodno napravo in njenimi tehničnimi lastnostmi,  ─ ali ima kondenzacijska mala kurilna naprava ustrezno in trajno urejen odvod kondenzata,  ─ ali je mala kurilna naprava dopustno vgrajena v odvisnosti od zraka v prostoru, glede na določila predpisov,  ─ ali ima mala kurilna naprava na trdno gorivo z medijem vgrajen vodni toplotni zbiralnik z ustreznim volumnom, kadar je to zahtevano s predpisi,  ─ ali druge naprave vplivajo na pogoje za varno obratovanje male kurilne naprave,  ─ ali ima mala kurilna naprava urejene ustrezne pogoje za izvedbo meritev emisije dimnih plinov,  ─ ali je prostor namestitve opremljen z javljalnikom CO, kot dodatnim ukrepom, kadar je to zahtevano s predpisi. | ***Dimovodna naprava***  Preveriti:  ─ tehnične lastnosti dimovodne naprave,  ─ tehnične lastnosti dimovodne tuljave,  ─ tehnične lastnosti zaščitnega plašča ali obloge dimovodne naprave,  ─ dokumentacijo o dimovodni napravi in drugih sestavnih delih (povezovalni dimovod, oprema itd.),  ─ skladnost dimovodne naprave s projektno in tehnično dokumentacijo ter predpisi,  ─ skladnost vgradnje glede na tehnične lastnosti dimovodne naprave,  ─ ali je vgradnja dimovodne naprave izvedena skladno z izjavo o lastnostih,  ─ ali je dokumentacija o dimovodni napravi skladna z dejanskim stanjem dimovodne naprave in njenimi sestavnimi deli,  ─ ustreznost vleka glede na zahteve male kurilne naprave,  ─ prisotnost zožitve svetlega preseka dimovodne tuljave,  ─ ustreznost dimenzioniranja dimovodne naprave glede na tehnične lastnosti male kurilne naprave,  ─ ali je dimovodna naprava glede na tehnične lastnosti združljiva z malo kurilno napravo in njenimi tehničnimi lastnostmi,  ─ ali so odprtine za čiščenje, vzdrževanje in pregledovanje naprave skladne s predpisi, ali so trajno in varno dostopne ter omogočajo normalno opravljanje dimnikarskih storitev,  ─ ali je omogočen varen dostop do ustja dimovodne naprave, če je čiščenje dimovodne tuljave načrtovano preko ustja dimovodne naprave,  ─ ali so odmiki dimovodne naprave od gorljivih materialov skladni s predpisi in tehničnimi lastnostmi dimovodne naprave,  ─ ali je lega ustja dimovodne naprave glede na okna, konfiguracijo strehe in druge ovire skladna s predpisi, ─ ali je merilno mesto skladno s predpisi in je dostopno,  ─ ustreznost opreme dimovodne naprave, glede na tehnične lastnosti male kurilne in dimovodne naprave,  ─ ali ima dimovodna tuljava ustrezno in trajno urejen odvod kondenzata, kadar je to zahtevano,  ─ ustreznost spojev med posameznimi elementi dimovodne naprave in povezovalnega dimovoda,  ─ število malih kurilnih naprav, priključenih na dimovodno tuljavo,  ─ ali je povezovalni dimovod glede na tehnične lastnosti združljiv z malo kurilno in dimovodno napravo,  ─ ustreznost izvedbe dimovodne naprave, povezovalnega dimovoda in prostora namestitve, kadar odvajanje produktov zgorevanja poteka v nadtlaku,  ─ ali so čistilne odprtine na povezovalnem dimovodu vgrajene skladno s predpisi ter so trajno dostopne za normalno in varno opravljanje dimnikarskih storitev,  ─ ali dimovodna naprava izpolnjuje zahteve z vidika prenosa požara po stavbi,  ─ morebitno pritrjenost drugih elementov na dimovodno napravo (antene, zastave, obešala …). |